# data[].attributes.body
Porgand on kaheaastane taim. Esimesel aastal kasvatab ta lehekodariku ja juurvilja. Teisel aastal kasvab kuni 1 m kõrgune hargnenud õisikuvars, millel arenevad õied ja valmivad seemned.

# data[].attributes.body
Valmis porgandit on kerge peenralt võtta ja kohe toorelt süüa või toidu sisse kasutada.  Porgand sisaldab väga palju kasulikke toitaineid ning juurviljadest on ta Eestis üks levinumaid. Kes meist ei oleks valmistanud porgandist maitsvat salatit, pirukat või pannud teda supi sisse. Samuti on porgand hea vahepala tööl või kodus televiisori ees näksimiseks.

# data[].attributes.headline
Porgandi kasvatamine – sobiv temperatuur ja niiskus

# data[].attributes.subject
Porgandi kasvatamine – sobiv temperatuur ja niiskus

# data[].attributes.body
Kasvuaegse soojuse suhtes on porgand vähenõudlik. Kõige rohkem meeldib talle temperatuur, mis jääb umbes 20 kraadi ümbrusesse. Kevadel taluvad tõusmed ka paarikraadist öökülma ning sügisel ei ole porgand samuti hallade suhtes väga tundlik.Mullaniiskuse suhtes on porgand tundlikum kasvu alguse poole, siis peab taimi vajadusel kastma, kuid hiljem võib ta kasvada ka suhteliselt kuival pinnasel. Kui kevadel külvijärgselt on muld liiga kuiv, võib see põhjustada ebaühtlast tärkamist. Halvimal juhul kui seeme on jõudnud juba idaneda ning seejärel jääb liiga kuivaks, hävineb tärkav taim sootuks. Seda võib juhtuda eelkõige kergematel liivmuldadel, mille veehoiu võime on väike. Porgandit ei tohi kindlasti ka üle kasta, sest sellisel juhul kasv pidurdub, värvus jääb heledaks ning porgand ise maitsetuks.

# data[].attributes.body
Porgandimaad hakatakse hooldama kohe pärast külvi, sest muld peab olema niiske, kobe, koorikuta ja umbrohupuhas. Porgandi algkasv on aeglane ning umbrohi kasvab kergesti üle, seetõttu on esimestel kasvukuudel kõige olulisem umbrohutõrje. Kui porgandi tõusmetel hakkab ilmuma esimene pärisleht ja taimede seis on liiga tihe, tuleb neid harvendada. Esialgu jäetakse igas reas kahe sentimeetri kohta üks porganditaim. Hiljem tuleb teha veel teinegi harvendus, et porgandite vahe jääks 8-10 cm. Harvendada tuleb ettevaatlikult, et mitte vigastada kasvama jäävaid porgandeid. Porganditaimed ei talu ümberistutamist, seega tuleb need külvata kohe õigesse kohta.

# data[].attributes.body
Hiinas toodetakse kõige rohkem porgandit.
Porgandi seemned on idanemisvõimelised 3–4 aastat.

# data[].attributes.body
Vili on kaksikseemnis. See koosneb kahest lamedast ovaalsest seemnest, mis üksteisest kergesti eralduvad. Porgandiseeme on tugeva iseloomuliku lõhnaga, sest sisaldab eeterlikke õlisid. Seeme on kaetud tihedate ogadega, nende abil haakuvad seemned üksteise külge.